
				CAMEREI DEPUTAŢILOR


	Vă înaintăm, alăturat, raportul asupra proiectului de Lege pentru modificarea Ordonanţei de urgenţă a Guvernului nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice, trimis Comisiei pentru mediu și echilibru ecologic, spre dezbatere pe fond, cu adresa nr.PL-x nr. 104 din  12 martie  2018.

R A P O R T    
asupra proiectului de Lege pentru modificarea Ordonanţei de urgenţă a Guvernului nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice
	În conformitate cu prevederile art.95 din Regulamentul Camerei Deputaţilor, republicat, cu modificările și completările ulterioare, Comisia pentru mediu şi echilibru ecologic a fost sesizată spre dezbatere, pe fond, cu proiectul de Lege pentru modificarea Ordonanţei de urgenţă a Guvernului nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice, transmis cu adresa nr.PL-x nr.104 din 12 martie 2018 şi înregistrat la Comisia pentru mediu şi echilibru ecologic cu nr.4c-27/132 din 13 martie 2018.
Proiectul de lege are ca obiect de reglementare modificarea şi completarea Ordonanţei de urgenţă a Guvernului nr.57/2007, în vederea stabilirii unui termen corelat obligaţiei autorităţilor publice centrale competente de a emite derogări, în scopul evitării unor pericole la sănătatea şi securitatea publică, respectiv a unor eventuale pagube materiale cauzate de suprapopularea unor specii (ex. urşii din judeţul Braşov, Covasna, Harghita), pentru menţinerea echilibrului natural între specii şi pentru conservarea biodiversităţii, precum şi a sancţionării nerespectării acestui termen.
Senatul, în calitate de primă Cameră sesizată, a adoptat proiectul de lege în data de 5 martie 2018.  
La întocmirea prezentului raport, Comisia a avut în vedere avizul favorabil al Consiliului Legislativ, avizul favorabil al Comisiei pentru industrii şi servicii și avizul favorabil al Comisiei pentru agricultură, silvicultură, industrie alimentară şi servicii specifice. 
În conformitate cu prevederile art.61 din Regulamentul Camerei Deputaţilor, republicat, cu modificările și completările ulterioare, Comisia pentru mediu şi echilibru ecologic a examinat proiectul de lege sus-menţionat în şedinţa din data de 8 mai 2018. La lucrările comisiei și-au înregistrat prezența un număr de 12 deputați, membri ai comisiei. 
La dezbaterea proiectului de lege a participat ca invitat, în conformitate cu prevederile art.55 din Regulamentul Camerei Deputaţilor, republicat, cu modificările și completările ulterioare, domnul Eugen Uricec, secretar de stat în cadrul Ministerului Mediului.
În urma examinării proiectului de lege membrii comisiei au hotărât, cu majoritate de voturi (1 vot împotrivă și 1 abținere), să propună Plenului Camerei Deputaţilor adoptarea proiectului de Lege pentru modificarea Ordonanţei de urgenţă a Guvernului nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice cu amendamente admise redate în Anexa  la prezentul raport.
Prin obiectul de reglementare şi conţinutul său, proiectul de lege face parte din categoria legilor ordinare.
Conform prevederilor art. 75 alin.(1) şi (3) din Constituţia României, republicată şi ale art.92 alin. (9) pct.1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră Decizională.

AMENDAMENTE ADMISE
asupra proiectului de Lege pentru modificarea Ordonanţei de urgenţă a Guvernului nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice
	Nr.
crt.
	Text
OUG nr. 57/2007
	Text adoptat de Senat
	Amendamente admise 
	Motivaţia

	0
	1
	2
	3
	4

	1. 
	


-------------
	[bookmark: bookmark1]LEGE
pentru modificarea Ordonanţei de urgenţă a Guvernului nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice
	LEGE
pentru modificarea alin. 1 al art.38 din Ordonanţa de urgenţă a Guvernului nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice
	

	2. 
	






----------------
	Articol unic.- La articolul 38 din Ordonanţa de urgenţă a Guvernului nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice, publicată în Monitorul Oficial al României, Partea I, nr.442 din 29 iunie 2007, aprobată cu modificări şi completări prin Legea nr.49/'2011, cu modificările şi completările ulterioare, partea introductivă a alineatului (1), se modifică şi va avea următorul cuprins:
	





Nemodificat
	

	3. 
		
	


Articolul 38

(1) Prin excepţie de la prevederile art. 33 şi 37, se stabilesc derogări, cu condiţia să nu existe o alternativă acceptabilă, iar măsurile derogatorii să nu fie în detrimentul menţinerii populaţiilor speciilor respective într-o stare de conservare favorabilă în arealul lor natural, numai în următoarele situaţii:

------------

	Art.38.- (1) Prin excepţie de la prevederile art.33 alin.(l)-(4) şi ale art.37 alin.(l), autoritatea publică centrală pentru protecţia mediului stabileşte, anual şi ori de câte ori este nevoie, derogări, cu condiţia să nu existe o alternativă acceptabilă, iar măsurile derogatorii să nu fie în detrimentul menţinerii populaţiilor speciilor respective într-o stare de conservare favorabilă în arealul lor natural şi numai în următoarele situaţii:”
-----------------------

